b'\n_START_ARTICLE_\nLillebj\xc3\xb8rns gitarbok\n_START_SECTION_\nBokkunst\n_START_PARAGRAPH_\nEt vesentlig kunstnerisk bidrag til boka m\xc3\xa5 sies \xc3\xa5 v\xc3\xa6re tegningene og illustrasjonene, som ble utf\xc3\xb8rt av bildekunstneren \xc3\x98yvind Hansen._NEWLINE_B\xc3\xa5de de instruktive tegningene, de som viser hvordan grep og teknikker skal utf\xc3\xb8res, og portrettene av ulike artister; fra forfatteren selv til Bob Dylan, Woody Guthrie, Pete Seeger, B.B. King, Odetta, Chet Atkins, \xc3\x98ystein Sunde, Andr\xc3\xa9s Segovia, Magne Mannheim, Chuck Berry, Jimi Hendrix, Django Reinhardt, Terje Rypdal, Joan Armatrading, Finn Kalvik m.fl. er utf\xc3\xb8rt i en n\xc3\xa6rmest musikalsk pennestrek._NEWLINE_Notekalligrafien, som inkluderer tabulatur, ogs\xc3\xa5 utf\xc3\xb8rt med penn, er gjort av forfatteren selv og Steinar Ofsdal.'